Angry German Kid

**Angry German Kid** (, հայտնի է նաև որպես Keyboard Crasher, Unreal Tournament Kid, AGK կամ PC Spielen), վիրուսային տեսահոլովակ, որը հանրաճանաչ է դարձել 2006 թվականին։ Ըստ սյուժեի՝ դեռահաս **Նորման Կոխանովսկին** (, հայտնի է նաև **«Slikk»** մականվամբ) «Իսկական Գանգստերի» կերպարով փորձում է խաղալ *[[Unreal Tournament]]*, բայց բախվում է բազմաթիվ խնդիրների, օրինակ, երկար բեռնման խնդիրը, որոնց պատճառով նա բարկանում է և բղավում, ինչպես նաև որոշ պահերում հարվածում է ստեղնաշարին: Ըստ Business Wire-ի՝ տեսահոլովակը «Տարվա լավագույն համացանցային տեսահոլովակը» ցանկում տասից երկրորդ տեղում է, իսկ արդեն 2007 թվականին ըստ «Գարդիան»-ի՝ այն իր Viral Video Chat-ում երրորդ տեղում էր։

Angry German Kid համարվում է 2000-ականների համացանցից տեսանյութի վառ օրինակ և ուսումնասիրվում է համակարգչի օգտագործողների հոգեբանության համատեքստում։

## Ստեղծում և նկարագրություն
Այն ժամանակից, երբ հեղինակին իր 13-ամյակի կապակցությամբ նվիրում են շարժական տեսախցիկ, Կոխանովսկին փորձեր էր անում և տեսանկարում տարբեր տեսահոլովակներ։ Իր տեսահոլովակները նա տեղադրում էր զանազան ֆորումներում կամ վիդեո հոսթինգ կայքերում կամ պարզապես դրանք փոխանցում էր ընկերներին CD-ներով, իսկ 2005 թվականին նա սկսեց դրանք վերբեռնել ՅուԹյուբում։ Իր առաջին տեսահոլովակների համար նա հանդես եկավ «Իսկական Գանգստեր» () պարոդիական կերպարով, այդպես նա փորձում էր կատակել այն ժամանակ հայտնի հիփ-հոփի վրա։ Նույն 2005 թվականին Կոխանովսկին ձայնագրել է Echter Gangster 5: Pc spielen, որտեղ նա գեյմեր է պատկերում, ով հիստերիկության մեջ է ընկում, այն բանից, որ տեսախաղը շատ դանդաղ է վերբեռնվում։ Նրա մեջ զայրույթն աճում է, նա գոռում է համակարգչի առաջ ու հարվածում ստեղնաշարին, քանի որ ուզում է «խաղալ *Unreal Tournament!*» ()։ 2006 թվականին տեսահոլովակը վիրուսային է դառնում տարբեր անվանումների ներքո․ անգլալեզու համացանցում՝ Angry German Kid, գերմանալեզվում որպես՝ Unreal Tournament Kid, ճապոնալեզվում որպես՝ Keyboard Crasher, իսպանալեզվում որպես՝ El Niño Loco Alemán։

## Սխալ օգտագործում
Հումորային տեսանյութը սխալմամբ կամ միտումնավոր օգտագործվել է համակարգչային խաղերի կամ համացանցի կախվածության վտանգների մասին մի քանի նյութերում։

Գերմանիայում 2006 թվականի նոյեմբերին աշակերտների կողմից Էմսդետեն քաղաքի դպրոցի վրա զինված հարձակումից հետո հանրությունը հարցեր բարձրացրեց համակարգչային խաղերի վտանգի մասին: *Unreal Tournament*-ը այն խաղերից էր, որը ԶԼՄ-ներն անվանեցին «մարդասպան»: Գերմանական Focus TV հեռուստաընկերությունն իր՝ ողբերգությունից մի քանի օր անց թողարկված ռեպորտաժում օգտագործել է Angry German Kid-ը, որպեսզի տեսախաղերը մեղադրի նրանում, որ դրանք երեխաների ու դեռահասներին ագերսիվ են դարձնում։ Տեսանյութից հետո եղավ մեկնաբանություն, ըստ որի՝ տեսագրության մեջ իբր երևում էր «Լեոպոլդ» անունով մի տղամարդ, և տեսանյութն ինքնին իսկական ձայնագրություն էր, որն արվել էր նրա հոր կողմից, ինչպես նաև այն, որ տեսանյութից հետո «Լեոպոլդը» գտնվում էր բուժօգնությունում, որտեղ նա հայտնվել է իր կախվածության պատճառով: Ռեպորտաժը խիստ քննադատության է ենթարկվել խաղային մամուլում, որտեղ նշվում է, որ հայտնի է, որ ձայնագրությունը բեմադրված է։

Ճապոնական *Jouhou 7 Days News Caste*r ծրագիրը օգտագործել է Angry German Kid-ի մի մասը համացանցային կախվածության վտանգների մասին իր նյութում: Նման հաղորդման մեջ մի հատվածի հայտնվելը քննարկումների ալիք բարձրացրեց ֆորումներում և Թվիթթերում։ Որոշ ճապոնացի օգտատերեր պարզապես զարմացել կամ զվարճացել են հատվածից, մյուսները գրել են, որ ծրագիրը ստեղծել է այս խնդրի անլուրջության տպավորությունը՝ այն նույնացնելով խելագարության հետ։ Մյուսները նկատել են, որ վերջերս հիմնական լրատվամիջոցներն ավելի ու ավելի են խոսում ինտերնետից կախվածության մասին, բայց, օրինակ, հեռուստատեսային կախվածության մասին խոսք չկա:

## Ազդեցությունը անձնական կյանքի վրա
Տեսանյութի լայն տարածման և Focus հեռուստատեսային ռեպորտաժում հայտնվելու պատճառով Կոչանովսկին առցանց և իր դասընկերների կողմից ենթարկվել է բուլինգի: Hodenmumps.net կայքում, որտեղ նա տեղադրել է նաև իր տեսանյութերը, տղան փորձել է բացատրել, որ ինքը հոգեկան հիվանդ չէ, այլ պարզապես լավ է կատարել դերը. այդ ժամանակ նա արդեն 16 տարեկան էր։ Տեսանյութի հեղինակը պնդում է, որ ինչ-որ պահի խելագարվել ու սկսել է սպառնալ դասընկերներին, ինչպես նաև հարբած լինելով՝ ասել է, որ կարող է սերիական սպանություն կատարել, ինչի հետևանքով իրեն հեռացրել են դպրոցից և ձերբակալել մեկ ամսով, իսկ հետո պատժի պատճառով դժվարացել է աշխատանք գտնել։

2015 թվականին Կոչանովսկին սկսեց իր տեսանյութերը տեղադրել նոր Cochan91 ալիքում: Դրանք նվիրված են նրա ֆիզիկական պատրաստվածությանը և ոչ մի կերպ կապված չեն նրա նախկին գործունեության հետ։ Երբ Կոչանովսկուն ճանաչեցին, նա սկզբում չպատասխանեց Angry German Kid-ի կամ նրա այլ տեսահոլովակների մասին հարցերին, սակայն 2017 թվականի աշնանը նա սկսեց թողարկել նոր և վերաթողարկել իր հին թրեքերը Hercules Beatz կեղծանունով, ինչպես նաև հրապարակեց դիս-թրեք, որտեղ նա պատմում է Angry German Kid-ի հրապարակման հետ կապված իրադարձությունների մասին: 2018 թվականին նա սկսեց հրատարակել ռեփ երգեր։

## Ծանոթագրություններ

## Արտաքին հղումներ
* 
* Cochan91 ՅուԹյուբյան ալիք
* Norman Hercules Kochanowski (Hercules Beatz) ՅուԹյուբյան ալիք

Կատեգորիա:1991 ծնունդներ
Կատեգորիա:2005 ֆիլմեր
Կատեգորիա:Ապրող անձինք
Կատեգորիա:Գերմանիայում ծնվածներ
Կատեգորիա:Համացանցային մեմեր
Կատեգորիա:ՅուԹյուբի տեսահոլովակներ